**Zmluva na výrub drevín**

**Uzatvorená v zmysle § 269 ods. 2 zákona č. 513/1991 Zb. (Obchodný zákonník) v znení neskorších predpisov (ďalej len „zmluva“ v príslušnom gramatickom tvare) medzi zmluvnými stranami:**

**Objednávateľ:** **Mesto Fiľakovo, Mestský úrad**

Sídlo: Radničná č. 25, 986 01 Fiľakovo

Zastúpené: Mgr. Attila Agócs, PhD. - primátor mesta

IČO : 00 316 075

DIČ : 202 111 5052

Banka: OTP Banka Slovensko a.s., pobočka Fiľakovo

Číslo účtu: SK95 5200 0000 0000 0817 4961

Osoby oprávnené  
konať vo veciach:

-zmluvy: JUDr. Norbert GECSO

-technických: Ing. Ivan Vanko

-emaily: [ivan.vanko@filakovo.sk](mailto:ivan.vanko@filakovo.sk)

[greta.kuzmova@filakovo.sk](mailto:greta.kuzmova@filakovo.sk)

-telefónny kontakt: Ing. Ivan Vanko – 0907 244 983

Ing. Gréta KUZMOVÁ – 0948 333 827

ďalej len „ **objednávateľ** “ v príslušnom gramatickom tvare)

a

**Zhotoviteľ:**

Sídlo:

Zapísaný:

Zastúpený:

IČO:

DIČ:

(ďalej len „ **zhotoviteľ** “ v príslušnom gramatickom tvare a spolu s objednávateľom v zmluve  
ako „zmluvné strany“ v príslušnom gramatickom tvare)

**Článok 1  
Predmet zmluvy**

* 1. Predmetom tejto zmluvy je

1. výrub **20 ks** **drevín** v nasledovnom druhovom zložení, ktoré rastú na verejných priestranstvách v zastavanom území v katastrálnom území mesta Fiľakovo.

|  |  |  |  |  |  |
| --- | --- | --- | --- | --- | --- |
|  | Por. č. | Sl. názov | Lat. názov | Obvod kmeňa  v cm | Zdravotný stav |
| cintorín  KN-C 3091 | 1. | Smrek obyčajný | *Picea abies* | 180 | * poškodený kmeň |
| 2. | Smrek obyčajný | *Picea abies* | 110 | * naklonený, * prerástol životný priestor, * porušuje statiku pomníku |
| 3. | Gaštan jedlý | *Castanea sativa Mill.* | 266 | * nebezpečný, * popraskaná kôra, * narušuje statiku pomníkov |
| 4. | Gaštan jedlý | *Castanea sativa Mill.* | 228 | * chorý * koruna poškodená v minulosti |
| 5. | Jaseň štíhly | *Fraxinus excelsior* | 234 | * z vnútra dutý, * hrozí vyvalenie, * nebezpečný, * počas júlovej búrky bola poškodená vedľajším vyvaleným stromom * hlásenie obyvateľky o nebezpečnosti * hrozí vznik škody na majetku |
| 6. | Gaštan jedlý | *Castanea sativa Mill.* | 213 | * naklonený, * nebezpečný, * porušuje statiku pomníkov, * vedľajší gaštan sa vyvrátil počas júlovej búrky * hrozí vznik škody na majetku |
| mestský park  KN-C 2483/1 | 7. | Topoľ kanadský | *Populus x canadensis* | 325 | * rastie v areáli ihriska MiniZoo, * nebezpečný, * hrozí vznik škody na životoch a majetku |
| 8. | Jaseň štíhly | *Fraxinus excelsior* | 280 | * naklonený, * hrozí vyvalenie, * hrozí vznik škody na životoch a majetku * **FRÉZOVANIE PŇA** |
| 9. | Javor horský | *Acer pseudoplatanus L.* | 122 | * naklonený, * poškodenie na kmeni, * hrozí vyvalenie, * hrozí vznik škody na životoch a majetku * **FRÉZOVANIE PŇA** |
| 10. | Javor horský | *Acer pseudoplatanus L.* | 148 | * naklonený, * poškodenie na kmeni, * hrozí vyvalenie, * hrozí vznik škody na životoch a majetku * **FRÉZOVANIE PŇA** |
| 11. | Javor mliečny | *Acer platanoides L.* | 370 | * dutý, * hrozí vznik škody na životoch a majetku, * odporúčanie arboristov-nebezpečný * **FRÉZOVANIE PŇA** |
| 12. | Jelša lepkavá | *Alnus glutinosa* | 389 | * dutý, * vedľajšia vyvrátená drevina ju poškodila * **FRÉZOVANIE PŇA** |
| 13. | Javor mliečny | *Acer platanoides L.* | 225 | * zlý zdravotný stav, * poškodený kmeň, * naklonený, * hrozí vznik škody na životoch a majetku * **FRÉZOVANIE PŇA** |
| 14. | Javor mliečny | *Acer platanoides L.* | 83 | * suchý bez lístia, * naklonený * **FRÉZOVANIE PŇA** |
| 15. | Javor poľný | *Acer campestre L.* | 230 | * dutý, * naklonený, * hrozí vznik škody na životoch a majetku * **FRÉZOVANIE PŇA** |
| 16. | Agát biely | *Robinia pseudoacacia* | 165 | * suchý, * poškodený kmeň, * pri trati ŽSR, * hrozí vznik škody na životoch a majetku, * **FRÉZOVANIE PŇA** |
| ul. Železničná  KN-C 2395/9 | 17. | Topoľ čierny | *Populus nigra Italica* | 392 | * hrozí vznik škody na majetku * **FRÉZOVANIE PŇA** |
| 18. | Topoľ čierny | *Populus nigra Italica* | 464 | * hrozí vznik škody na majetku * **FRÉZOVANIE PŇA** |
| ul. Parková  KN-C 2395/1 | 19. | Topoľ kanadský | *Populus x canadensis* | 373 | * naklonený * hrozí vznik škody na životoch a majetku |
| 20. | Topoľ kanadský | *Populus x canadensis* | 316 | * naklonený * hrozí vznik škody na životoch a majetku |

1. frézovanie pňa stromov v celkovom počte 14 kusov

|  |  |  |  |  |  |
| --- | --- | --- | --- | --- | --- |
|  | Por. č. | Sl. názov | Lat. názov | Obvod kmeňa  v cm | Zdravotný stav |
| mestský park  KN-C 2483/1 | 8. | Jaseň štíhly | *Fraxinus excelsior* | 280 | * **FRÉZOVANIE PŇA** |
| 9. | Javor horský | *Acer pseudoplatanus L.* | 122 | * **FRÉZOVANIE PŇA** |
| 10. | Javor horský | *Acer pseudoplatanus L.* | 148 | * **FRÉZOVANIE PŇA** |
| 11. | Javor mliečny | *Acer platanoides L.* | 370 | * **FRÉZOVANIE PŇA** |
| 12. | Jelša lepkavá | *Alnus glutinosa* | 389 | * **FRÉZOVANIE PŇA** |
| 13. | Javor mliečny | *Acer platanoides L.* | 225 | * **FRÉZOVANIE PŇA** |
| 14. | Javor mliečny | *Acer platanoides L.* | 83 | * **FRÉZOVANIE PŇA** |
| 15. | Javor poľný | *Acer campestre L.* | 230 | * **FRÉZOVANIE PŇA** |
| 16. | Agát biely | *Robinia pseudoacacia* | 165 | * **FRÉZOVANIE PŇA** |
| ul. Železničná  KN-C 2395/9 | 17. | Topoľ čierny | *Populus nigra Italica* | 392 | * **FRÉZOVANIE PŇA** |
| 18. | Topoľ čierny | *Populus nigra Italica* | 464 | * **FRÉZOVANIE PŇA** |
| ul. Železničná  KN-C 3878 | 21. | Topoľ čierny | *Populus nigra Italica* | 345 | * **LEN FRÉZOVANIE PŇA** |
| 22. | Topoľ čierny | *Populus nigra Italica* | 340 | * **LEN FRÉZOVANIE PŇA** |
| 23. | Topoľ čierny | *Populus nigra Italica* | 380 | * **LEN FRÉZOVANIE PŇA** |

Pozemky sú vo vlastníctve Mesta Fiľakovo. Výrub sa uskutoční z dôvodu, že dreviny sú staré, pri väčších búrkach opadajú väčšie konáre a ohrozujú bezpečnosť chodcov, áut ako aj ostatných účastníkov cestnej premávky, a vyvolávajú nebezpečenstvo pre nehnuteľnosti, zároveň koreňové systémy drevín zhoršujú stav chodníka.

1.2 Predmetom tejto zmluvy nie je náhodný výrub jednotlivých stromov alebo drevín, ani  
odstraňovanie dopravných nehôd alebo prírodných kalamít.

1.3 Predmetom tejto zmluvy je výlučne výrub drevín, ktoré sa nachádzajú na pozemkoch uvedených v bode 1.1 tohto článku zmluvy na pozemkoch vo vlastníctve Mesta Fiľakovo.  
Výrub drevín nachádzajúcich sa na iných pozemkoch touto zmluvou upravený  
nie je.

**Článok 2  
Rozsah prác**

2.1 Zhotoviteľ v spolupráci s Objednávateľom zabezpečí po výrube drevín vyčistenie predmetných pozemkov, resp. telesa cesty od drevného odpadu, jeho likvidáciu podľa platných všeobecne záväzných právnych predpisov (spálenie, kompostovanie, štiepkovanie, odvoz na vopred určené miesto, a pod.) a zodpovedá za uvedenie predmetného cestného pozemku, resp. telesa cesty, zelených plôch a verejných priestranstiev do pôvodného stavu s prihliadnutím na zmeny vykonané zhotoviteľom za dodržanie podmienok uvedených v tejto zmluve.

**Článok 3  
Povinnosti zmluvných strán**

3.1 Zhotoviteľ sa zaväzuje vykonať dielo vo vlastnom mene a na vlastnú zodpovednosť, s náležitou odbornou starostlivosťou. Zhotoviteľ sa zaväzuje realizovať stavebné práce v súlade s pokynmi objednávateľa, čomu prispôsobí aj postup prác. Zhotoviteľ zodpovedá v plnom rozsahu za spôsobenú škodu (vrátane škody spôsobenej osobami, ktoré sa podieľajú na plnení predmetu zmluvy). Zhotoviteľ vyhlasuje, že je poistený pre prípad zodpovednosti za škody spôsobené pri výkone predmetu svojej činnosti. Túto skutočnosť preukáže zhotoviteľ objednávateľovi tak, že v deň odovzdania a prevzatia staveniska predloží oprávnenému zástupcovi objednávateľa kópiu príslušného dokladu a súčasne k nahliadnutiu originál, alebo osvedčenú kópiu platnej poistnej zmluvy o poistení zodpovednosti za škodu spôsobenú podnikateľom s dojednaným poistným plnením najmenej vo výške 100 000 EUR s platnosťou a účinnosťou počas celej doby trvania zmluvy o dielo a tiež potvrdenie o zaplatení poistenia minimálne na obdobie vykonania diela v zmysle čl. III tejto zmluvy. Nepredloženie platnej poistnej zmluvy na poistenie zodpovednosti za škody spôsobené pri výkone predmetu svojej činnosti spolu s potvrdením o zaplatení poistného sa považuje za bezdôvodné odmietnutie prevzatia staveniska zhotoviteľom.

3.2 Zhotoviteľ sa zaväzuje dielo vykonať a odovzdať do 28.02.2022**.** Pred realizáciou výrubu drevín Objednávateľ spracuje protokol o odovzdaní a prevzatí staveniska, pričom začiatkom realizácie diela je deň odovzdania staveniska zhotoviteľovi. Súčasťou odovzdávacieho protokolu bude fotodokumentácia dotknutého územia zhotovená v deň spísania protokolu. Objednávateľ odovzdá zhotoviteľovi stavenisko v termíne dohodnutom oprávnenými zástupcami obidvoch zmluvných strán, najneskôr však do 15 kalendárnych dní od nadobudnutia účinnosti tejto zmluvy o dielo, ak sa zmluvné strany nedohodnú inak. Zhotoviteľ sa zaväzuje stavenisko prevziať, ak tomu nebudú brániť žiadne objektívne prekážky, najmä nepriaznivé klimatické podmienky, ktoré by znemožňovali začatie vykonania prác podľa zmluvy. V prípade, že zhotoviteľ bezdôvodne odmietne stavenisko prevziať, môže objednávateľ jednostranne odstúpiť od zmluvy. O odovzdaní a prevzatí bude vyhotovený Zápis z odovzdania a prevzatia staveniska, podpísaný oprávnenými zástupcami oboch zmluvných strán.

3.3 Práce spojené s výrubom drevín budú ukončené najneskôr do 28.02.2022.

3.4 Práce spojené s výrubom drevín vedľa komunikácii budú vykonávané pod ochranou personálneho (dočasného) dopravného značenia "Označovanie pracovných miest na pozemných komunikáciách a i závierky cesty“, ktoré osadí Zhotovovateľ na vlastné náklady a bude zodpovedať za stav označenia.

3.5 Zhotoviteľ počas výrubu bude zodpovedať za údržbu dotknutého úseku miestnej cesty určenom dopravným značením. Pravidelne bude zabezpečovať prevádzkyschopnosť jazdných pruhov a dotknutých odvodňovacích zariadení cesty tak, aby bola zabezpečená bezpečnosť a plynulosť cestnej premávky v dotknutom úseku.

3.6 Počas spúšťania stromov zabezpečí uzávierku cesty na dobu nevyhnutnú v mieste výkonu  
osobami oprávnenými a náležíte poučenými.

3.7 Za objednávateľa odovzdaním jednotlivých lokalít je poverená osoba Ing. Gréta KUZMOVÁ. Za zhotoviteľa je prevzatím jednotlivých lokalít poverený \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3.8 Počas vykonávania prác dohodnutých v tejto zmluve, tzn. od prevzatia stanovenej lokality  
zhotoviteľom od objednávateľa až do odovzdania stanovenej lokality zhotoviteľom  
objednávateľovi, zhotoviteľ v plnom rozsahu zodpovedá za všetky škody, ktoré svojou  
činnosťou spôsobil na cestnom pozemku, cestnom telese a jeho príslušenstve, na nehnuteľnostiach (budovy, oplotenia atď.), na rôznych nadzemných a podzemných inžinierskych vedeniach alebo tretím osobám.

3.9 Zhotoviteľ sa zaväzuje vykonávať práce dohodnuté v tejto zmluve tak, aby nedošlo  
k devastácii cestného pozemku a jeho okolia, cestného telesa a príslušenstva, zelenej plochy alebo spevnenej plochy verejného priestranstva.

3.10 Zhotoviteľ vykoná práce súvisiace s výrubom drevín dohodnuté v tejto zmluve výlučne na  
svoje nebezpečenstvo.

3.11 Objednávateľ je povinný vykonávať prehliadku odovzdanej lokality, dohliadať či sa práca vykonáva podľa zmluvných podmienok. Na nedostatky zistené v priebehu poskytnutia služby bez omeškania písomne upozorní zhotoviteľa.

3.12 Zhotoviteľ je povinný najneskôr do 2-och dni pred ukončením prác dohodnutých v tejto  
zmluve oznámiť objednávateľovi, kedy bude predmetná lokalita pripravená na odovzdanie.

3.13 Zhotoviteľ predloží objednávateľovi písomné prehlásenie vlastníkov, prípadne  
užívateľov susedných (dotknutých) nehnuteľností, že počas prác nedošlo k poškodeniu ich  
majetku a po ukončení prác boli dotknuté nehnuteľnosti upravené v súlade s ich  
požiadavkami.

3.14 Objednávateľ je povinný do 2-och dní po oznámení zhotoviteľa o ukončení prác dohodnutých v tejto zmluve zvolať preberacie konanie.

3.15 Zhotoviteľ musí miestne komunikácie a štátnu cestu čo najskôr vyčistiť od zbytkov po ťažbe a zabezpečiť plynulý a bezpečný prejazd účastníkmi cestnej premávky.

**Článok 4  
Cena diela**

4.1 Cena diela je zmluvnými stranami dohodnutá v eurách (EUR) ako cena dohodou v zmysle príslušných ustanovení zákona č. 18/1996 Z. z. o cenách v znení neskorších predpisov, vyhlášky Ministerstva financií Slovenskej republiky č. 87/1996 Z. z., ktorou sa vykonáva zákona Národnej rady Slovenskej republiky č. 18/1996 Z. z. o cenách v znení neskorších predpisov a podľa ponuky zhotoviteľa predloženej v procese verejného obstarania tejto podprahovej zákazky.

**Celková zmluvná cena bez DPH v EUR** €

**DPH**

**Celková zmluvná cena s DPH v EUR** €

**/slovom : /**

4.2. Špecifikácia ceny je spracovaná v zmysle predloženej cenovej ponuky. Cenová ponuka tvorí Prílohu č. 1 k tejto zmluve.

**Článok 5**

**Platobné podmienky**

5.1 Objednávateľ sa zaväzuje uhrádzať zhotoviteľovi cenu za vykonané práce na základe faktúry vystavovanej zhotoviteľom, do 15-tich kalendárnych dní od doručenia faktúr.

5.2 V prípade, že odborný dozor objednávateľa vykonáva osoba, ktorá nie je zamestnancom objednávateľa, potvrdzuje zisťovacie protokoly na účely plnenia tejto zmluvy za objednávateľa okrem odborného dozoru vždy aj jeho oprávnená osoba.

5.3 Faktúru, sa zhotoviteľ zaväzuje doručiť po skončení realizácie stavby, najneskôr však do siedmych dní od odsúhlasenia zisťovacieho protokolu odborným dozorom objednávateľa a bude ich doručovať na adresu: Mesto Fiľakovo, Radničná 25, 986 01 Fiľakovo.

5.4 Faktúra musí mať náležitosti podľa príslušných ustanovení všeobecne záväzných predpisov a musí byť v súlade s dohodnutými podmienkami tejto zmluvy. V opačnom prípade je objednávateľ oprávnený faktúru vrátiť zhotoviteľovi na opravu, pričom lehota splatnosti faktúry začne plynúť odo dňa doručenia opravenej faktúry objednávateľovi.

5.5 Zaplatením faktúry objednávateľom sa na účely tejto zmluvy rozumie pripísanie fakturovanej sumy z bankového účtu objednávateľa v prospech účtu zhotoviteľa uvedeného v článku I. tejto zmluvy alebo v prípade jeho zmeny v prospech účtu písomne oznámenému najmenej 5 dní pred doručením faktúry, ktorej úhrada má byť vykonaná na nový účet zhotoviteľa.

**Článok 6  
Osobitné dojednania**

6.1 Zhotoviteľ sa zaväzuje pri realizácii prác dodržiavať podmienky stanovené v zákone č. 135/1961 Zb. o pozemných komunikáciách (cestný zákon) v platnom znení a ostatných  
príslušných právnych predpisov.

6.2 V prípade nedodržania podmienok uvedených v čl. 3, čl. 4 a v čl. 6 bod 6.1 tejto zmluvy sa zmluvné strany dohodli, že objednávateľ je oprávnený žiadať od zhotoviteľa zmluvnú pokutu vo výške nákladov, ktoré objednávateľovi vznikli v dôsledku porušenia povinností zhotoviteľa.

6.3 Táto zmluva nenahrádza súhlasy a povolenia dotknutých orgánov štátnej správy (príslušný  
cestný orgán – BBRSC Lučenec, Závod 12, Okresné riaditeľstvo policajného zboru), prípadne súhlasy vlastníkov susedných pozemkov a iné potrebné vyjadrenia a súhlasy, ktoré si zhotoviteľ zabezpečí na vlastné náklady.

**Článok 7  
Termín plnenia**

7.1 Výrub drevín uvedených v čl.1 v bode 1.1 k tejto zmluve zhotoviteľ vykoná od dátumu účinnosti tejto zmluvy najneskôr však do dňa 28.02.2022.

**Článok 8  
Záverečné ustanovenie**

8.1 Táto zmluva nadobúda platnosť dňom jej podpisu oboma zmluvnými stranami a účinnosť  
dňom nasledujúcim po dni jej zverejnenia na webovej stránke objednávateľa.

8.2 Táto zmluva je vyhotovená v štyroch rovnopisoch, pričom každý má platnosť originálu  
s určením tri vyhotovenia pre objednávateľa a jedno vyhotovenie pre zhotoviteľa.

8.3 Zmeny a doplnky tejto zmluvy je možné robiť len formou písomného dodatku, odsúhlaseného a podpísaného oboma zmluvnými stranami.

8.4 Každá zo zmluvných strán sa týmto výslovne zaväzuje, že neprevedie nijaké práva  
a povinnosti (záväzky) vyplývajúce z tejto zmluvy, resp. jej časti na iný subjekt bez  
predchádzajúceho písomného súhlasu druhej strany. V prípade porušenia tejto povinnosti ktorejkoľvek zo zmluvných strán bude zmluva o prevode (postúpení) zmluvných záväzkov  
neplatná a zároveň druhá (poškodená) zmluvná strana oprávnená od tejto zmluvy odstúpiť  
s účinnosťou ku dňu, kedy bolo písomné oznámenie o odstúpení od tejto zmluvy doručené  
druhej zmluvnej strane.

8.5 Akékoľvek ustanovenie tejto zmluvy, ktoré je neplatné alebo nevynútené podľa platného  
práva, bude neúčinné len v rozsahu, v akom túto neplatnosť, nezákonnosť alebo nedostatok či  
stratu vynútiteľnosti postihuje právo, bez akéhokoľvek vplyvu na zostávajúce ustanovenia  
tejto zmluvy. Zmluvné strany sa zaväzujú nahradiť akékoľvek neplatné alebo nevynútiteľné  
ustanovenia novými ustanovením, ktoré je platné a účinné a čo najlepšie zodpovedá  
nahrádzanému ustanoveniu.

8.6 Zmluvné strany zhodne prehlasujú, že sa s obsahom tejto zmluvy oboznámili, že s ňou  
súhlasia, že táto zmluva bola uzavretá podľa ich pravej a slobodnej vôle, zrozumiteľne, určite  
a vážne a že nebola uzavretá v tiesni ani za iných nevýhodných podmienok, čo potvrdzujú  
vlastnoručným podpisom.

8.7 Na zmluvné vzťahy osobitne neupravené touto zmluvou sa vzťahuje ustanovenie Obchodného zákonníka v platnom znení a tiež príslušné ustanovenia ostatných všeobecne záväzných právnych predpisov SR.

8.8 Zmluvné strany vyhlasujú, že sú si vedomé všetkých následkov vyplývajúcich z tejto zmluvy, že ich zmluvná voľnosť nie je ničím obmedzená a že im nie sú máme okolnosti, ktoré by im bránili platne uzavrieť túto zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.

8.9 V prípade ak bude podľa tejto zmluvy potrebné doručovať druhej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v úvode tejto zmluvy, pokiaľ nie je zmena adresy písomne oznámená druhej zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti  
nedoručená, zmluvné strany si dohodli, že účinky doručenia nastávajú tretím dňom po vrátení  
zásielky zmluvnej strany, ktorá zásielku doručuje.

Vo Fiľakove, dňa V , dňa

............................................................................ ............................................................................

**Za objednávateľa : Za zhotoviteľa :**

Mgr. Attila Agócs, PhD.

Primátor mesta